هادي أكثر من 10 سنين فاش بدات واحد الظاهرة نفسية فالمغرب، فالصالونات والبيران والمطاعم، واللقاءات الخاصة، خصوصا وسط الطموحين والطموحات اللي عايشين وهم السلطة والتأثير في القرارات وداك الشي…
هاد الظاهرة هي أن اللي بغى يبين راسو مهم وعايق وفاهم وكونيكطي (واخا ما كيشدش ليه الريزو وغالبا شافر الويفي 🤗) ما كيهضرش على الشخصيات الكبيرة والمسؤولين الكبار ورجال الدولة بصفاتهم أو حتى أسماءهم العائلية…
كتسمعو كيعاود، مثلا، على فؤاد ومنير وعبد اللطيف وياسين بواحد الطريقة تقول هادو غير صحابو فالدرب دايرين تورنوا ديال الكرة فرمضان، حتى كتصدم ملي كتفهم بأن المقصود شي آخر 😂
وهاد الظاهرة، على ما يبدو، ما زال تترعرع، لدرجة كل واحد من الطموحين والطموحات كيعيش الوهم حتى كيتيقو، وماشي غير كيتيقو بل كيبغي يمارس سلطة الوهم على غيرو...
واش تُّوما لاباس؟ 
اللي عندو شي حدّ يلزمو ويعيش أوهامو بعيد عليا… 
سي كلير؟